open-index/open-wikipedia-markdown huggingface dataset:
Skupina chloritu

thumb|right|250px|Chlorit.
**Skupina chloritu** je minerálna skupina triklinických, prípadne monoklinických vrstevnatých kremičitanov (fylosilikátov) všeobecného vzorca A5−6T4O10Z8, kde:
* A - Al, Fe<sup>2+</sup>, Fe<sup>3+</sup>, Li, Mg, Mn, Ni
* T - Al, Fe<sup>3+</sup>, Si
* Z - O, a/alebo OH-

## Charakteristika
Chlority len zriedkavo vytvárajú drobné kryštáliky, najčastejšie sa vyskytujú vo forme jemnošupinkovitej masy, celistvé alebo rozptýlené v horninách. Majú prevažne tmavozelenú farbu, perleťový lesk a svetlozelený vryp. Vznikajú hlavne v premenených horninách, zriedkavejšie vo vulkanitoch a rudných žilách, ako mandľovité výplne v melafýroch. Častý je ich výskyt spolu s kremeňom.

## Minerály skupiny chloritu
Do tejto minerálnej skupiny patria nasledovné minerály:
* Sudoit - Mg2(Al,Fe3+)3Si3AlO10(OH)8, monoklinická sústava
* Klinochlór - Mg,Fe2+)5Al(Si3Al)O10(OH)8, monoklinická sústava
* Chamosit - (Fe2+,Mg,Fe3+)5Al(Si3Al)O10(OH,O)8, monoklinická sústava
* Ortochamosit - (Fe2+,Mg,Fe3+)5Al(Si3Al)O10(OH,O)8, rombická sústava
* Baileychlór - (Zn,Al,□)3(Fe2+2Al)(Si3Al)O10(OH)8, triklinická sústava
* Pennantit - Mn5Al(Si3Al)O10(OH)8, monoklinická sústava
* Nimit - (Ni,Mg,Fe2+)5Al(Si3Al)O10(OH)8, monoklinická sústava
* Gonyerit - Mn2+3(Mn2+3Fe3+)(Si,Fe3+)4O10(OH,O)8, rombická sústava
* Cookeit - LiAl4(Si3Al)O10(OH)8, monoklinická sústava
* Borocookeit - Li(1+3x)Al(4-x)(BSi3)O10(OH,F)8, kde x = 0-0,33, monoklinická sústava
* Manandonit - Li2Al4(Si2AlB)O10(OH)8, triklinická sústava
* Franklinfurnaceit - Ca2(Fe3+,Al)Mn3+Mn2+3Zn2Si2O10(OH)8, monoklinická sústava

## Externé odkazy
* 
* Skupina chloritu na www.mindat.org

Skupina chloritu
Chryzokol

**Chryzokol** je minerál kryštalizujúci v rombickej sústave, chemicky zásaditý kremičitan medi a hliníka – (Cu,Al)2H2Si2O5(OH)4·nH2O.

## Charakteristika
Tento minerál vytvára mikroskopické ihlicovité kryštály, ktoré sa nachádzajú v lúčovite usporiadaných zhlukoch, niekedy v masívnych agregátoch. Vyskytuje sa aj v celistvej, zemitej, kryptokryštalickej alebo hroznovitej podobe. Býva zelený, modrý a modrozelený. Ak sú v ňom nečistoty môže byť hnedý až takmer čierny. Vryp má biely. Je to priesvitný až nepriehľadný minerál so skleným až zemitým leskom. 

## Vznik
Tvorí sa v alterovaných častiach ložísk sulfidov medi. Nachádza sa tu hlavne spolu s azuritom, malachitom.

## Poznávanie
Chryzokol sa rozpúšťa v kyseline chlorovodíkovej.

## Výskyty na Slovensku
Betliar (okres Rožňava), Košice (ložisko Bankov, okres Košice I), Ľubietová (okres Banská Bystrica), Poniky (ložisko Drienok, okres Banská Bystrica), Špania Dolina (okres Banská Bystrica).

## Pozri aj
* Zoznam minerálov

## Iné projekty

## Externé odkazy
* 
* Chryzokol na www.mindat.org

Kategória:Rombické minerály
Kategória:Cyklosilikáty
Kategória:Minerály medi
Kategória:Minerály hliníka
Kategória:Minerály vodíka
Kategória:Minerály kremíka
Kategória:Minerály kyslíka
Žezlovitý kremeň

thumb|right|250px|Žezlový kremeň.
**Žezlovitý**, alebo **holubníkový kremeň** je odroda kremeňa, vyznačujúca sa charakteristickým tvarom kryštálov. Kryštály sú zrastené pozdĺž osi Z tak, že konečný útvar pripomína holubník, alebo žezlo (väčší kryštál býva narastený na menšom, príp. opačne).

Táto odroda sa zvyčajne vyskytuje v premenených kremencoch - kvarcitoch. 

## Výskyty na Slovensku
Žezlovitý kremeň je špecifickým minerálom Banskej Štiavnice, vyskytuje sa prevažne v kvarcitoch v okolí vrchu Šobov severne od mesta.

## Externé odkazy
* 

Kategória:Odrody kremeňa
Jamesonit

**Jamesonit** je minerál kryštalizujúci v monoklinickej sústave, chemicky komplexná sulfosoľ olova a železa – Pb4FeSb6S14.

## Charakteristika
Jamesonit vytvára ihlicovité kryštály, no môže mať celistvú až plstnatú podobu. Jeho farba a vryp sú tmavosivé. Jamesonit patrí k nepriehľadným minerálom a vyznačuje sa skleným leskom.

## Vznik
Tvorí sa na hydrotermálnych žilách, spolu s ďalšími sulfidmi antimónu, olova a železa.

## Poznávanie
Je rozpustný v kyseline chlorovodíkovej, na rozdiel od antimonitu sa horšie taví.

## Výskyty na Slovensku
Banská Štiavnica, Betliar, Brezno, Dobšiná, Dolná Lehota, Dúbrava, Hodruša-Hámre, Jasenie, Medzev (Fichtenhubel), 
Medzibrod, Nižná Slaná, Poproč, Rožňava, Slovinky (Ostrý vrch – ložisko), Štós (Predné Porče ložisko), Zlatá Idka.

## Pozri aj
* Zoznam minerálov

## Iné projekty

## Externé odkazy
* 
* Jamesonit na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály olova
Kategória:Minerály železa
Kategória:Minerály antimónu
Kategória:Minerály síry
Kategória:Polymetalické rudy
Kategória:Minerály s typovou lokalitou v Spojenom kráľovstve
Kategória:Eponymické termíny v geovedách
Jaspis

thumb|right|250px|Jaspis
**Jaspis** je nepriehľadná odroda chalcedónu (SiO2).

## Vlastnosti
Jeho farba je veľmi premenlivá. Môže byť červený, zelený, hnedý aj čierny. Vryp má biely. Býva nepriehľadný, so skleným až matným leskom.

## Vznik
Vzniká v dutinách hornín rozličných typov, najmä v lávach. Veľká časť chalcedónu sa tvorí pri relatívne nízkych teplotách kryštalizáciou roztokov bohatých na oxid kremičitý. Môže však vznikať aj ako produkt dehydratácie opálu.

## Poznávanie
Chalcedón a teda aj jaspis má podobné vlastnosti ako opál, od ktorého sa predovšetkým odlišuje vyššou hustotou.

## Výskyty na Slovensku
Pomerne zriedkavý minerál. Sklené Teplice (lom asi 2 km za obcou pri ceste do Banskej Štiavnice),no jeho najväčší výskyt je priamo v Banskej Štiavnici v okolí už nečinnej,vyhasnutej sopky Kalvárie.

## Referencie

## Iné projekty

## Externé odkazy
* 

Kategória:Odrody kremeňa
Kategória:Polodrahokamy
Kaolinit

**Kaolinit** je minerál kryštalizujúci v triklinickej sústave, chemicky zásaditý kremičitan hlinitý - Al2Si2O5(OH)4. Kaolinit vytvára horninu nazývanú kaolín.

## Charakteristika
Minerály tejto skupiny, do ktorej patria kaolinit, nakrit, halloyzit a ďalšie, tvoria veľmi malé pseudohexagonálne lupienky a šupinky. Môžu sa vyskytovať v podobe celistvých, zemitých alebo ílovitých agregátov. Farba sa mení od bielej a bezfarebnej po žltkastú, červenkastú alebo modrastú; vryp je biely. Minerály kaolinitovej skupiny bývajú priehľadné až priesvitné a vyznačujú sa perleťovým až matným alebo zemitým leskom. 

## Vznik
Tvoria sa premenou živcov a iných kremičitanov bohatých na hliník pri zvetrávaní, a to najmä vo vlhkých oblastiach. Vo väčšom meradle vznikajú pri prenikaní hydrotermálnych roztokov cez horniny, vzniknutá hornina sa nazýva kaolín. Granity sa môžu zmeniť až na nespevnenú masu, ktorú tvorí najmä kremeň, sľuda a kaolinitický íl.

## Poznávanie
Kaolinitové minerály sú vo vlhkom stave plastické a pri zohrievaní v uzatvorenej skúmavke strácajú vodu. Na určenie jednotlivých minerálov skupiny kaolinitu sú potrebné špeciálne optické metódy.

## Lokality
### Výskyty na Slovensku
Je súčasťou kaolínov tzv. poltárskej formácie v Lučenskej a Žiarskej kotline. V oblasti Poltára a Rudníka sa aj ťaží. Ďalšie lokality: Markušovce, Pinciná, Sitnianska Lehôtka, Dolné Breziny, Banská Štiavnica.

## Pozri aj
* Zoznam minerálov

## Iné projekty
.

## Externé odkazy
* 
* www.mindat.org - kaolinit na mineralogickej databáze

Kategória:Triklinické minerály
Kategória:Fylosilikáty
Kategória:Bodová grupa 1
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Skupina serpentínu
Kategória:Nerudy
Kategória:Minerály s typovou lokalitou v Číne
Kermezit

**Kermezit** je minerál kryštalizujúci v triklinickej sústave, chemicky oxid-sulfid antimonitý – Sb2OS2.

## Charakteristika
Kermezit sa vyskytuje prevažne vo forme vlasovitých, ihlicovitých kryštálov. Vytvára aj lúčovité agregáty, častý je aj kermezit vo forme práškovitého povlaku na ihliciach antimonitu. Farba je višňovočervená až purpurovočervená. Vryp je višňovočervený až hnedočervený. Je to priesvitný minerál s diamantovým leskom.

## Vznik
Vyskytuje sa ako produkt rozkladu antimonitu na rudných žilách.

## Poznávanie
Je to ohybný minerál s pomerne vysokou hustotou.

## Výskyty na Slovensku
Dúbrava (okres Liptovský Mikuláš), Jasenie (pri: Brezno, okres Banská Bystrica), Kremnica (okres Žiar nad Hronom), 
Kuchyňa (Pernek, okres Malacky), Medzibrod (Banská Bystrica, okres Banská Bystrica), Partizánska Ľupča (ložisko Magurka, okres Liptovský Mikuláš), Chyžné (okres Revúca), Pernek (okres Malacky), Pezinok (pri: Bratislava), Poproč (Moldava nad Bodvou, okres Košice-vidiek).

## Pozri aj
* Zoznam minerálov

## Iné projekty

## Externé odkazy
* 
* Kermezit na www.mindat.org

Kategória:Triklinické minerály
Kategória:Sulfidy a sulfosoli
Kategória:Bodová grupa -1
Kategória:Minerály antimónu
Kategória:Minerály síry
Kategória:Minerály kyslíka
Kategória:Minerály s typovou lokalitou v Nemecku
Klinoklas

**Klinoklas** je minerál kryštalizujúci v monoklinickej sústave, chemicky zásaditý arzeničnan meďnatý - Cu3AsO4(OH)3.

## Charakteristika
Klinoklas vytvára predĺžené alebo tabuľkovité kryštály, ktoré môžu mať kosoštvorcový tvar; v takom prípade hovoríme o pseudoromboédrických kryštáloch. Kryštály sa vyskytujú buď osamotene alebo v podobe ružicovitých agregátov. Tento minerál má tmavú, zelenomodrú zelenočiernu farbu a modrozelený vryp. Je to priehľadný až priesvitný minerál, ktorý má na kryštálových plochách sklený lesk a na štiepnych plochách perleťový lesk.

## Vznik
Tvorí sa ako sekundárny minerál v oxidačnej zóne ložísk sulfidov medi tak na povrchu ako aj pod zemským povrchom. Klinoklas sa často vyskytuje s olivenitom, členom toho istého radu minerálov.

## Poznávanie
Klinoklas sa rozpúšťa v kyselinách a pri jeho zohrievaní cítiť cesnakový zápach.

## Výskyty na Slovensku
* Novoveská Huta (banské pole Bartolomej) pri Spišskej Novej Vsi
* Ľubietová (Svätodušná), Poniky (Farbište) a Špania dolina (Piesky) pri Banskej Bystrici
* Rudňany

## Referencie

## Pozri aj
* Zoznam minerálov

## Iné projekty

## Externé odkazy
* 
* Klinoklas na www.mindat.org

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály medi
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Spojenom kráľovstve
Fuchsit

[thumb|right|250px|Fuchsit z [Dobšiná|Dobšinej.]]

**Fuchsit** je zeleno sfarbená odroda muskovitu. Farebnosť získava prímesou chrómu. Len zriedkavo vytvára väčšie kryštály, väčšinou je drobnolupenitý. Vyskytuje sa spolu s inými minerálmi, často tvorí prímes v kremeni a sfarbuje ho do zelena. 

## Výskyty na Slovensku
* Dobšiná
* Oponice
* Žirany

## Externé odkazy
* 
* Fuchsit na www.mindat.org

Kategória:Minerálne odrody
Fassait

[thumb|Fassait z [Hodruša-Hámre|Hodruše.]]
**Fassait** je odroda augitu s nižším obsahom železa. Má hnedozelenú až čiernu farbu, biely až sivý vryp. Vyskytuje sa v puklinách metamorfovaných hornín a v sopečných vyvreninách.

Na Slovensku sa ojedinele vyskytuje v dolinke Uškrtová v Kohútove pri Hodruši-Hámroch v Štiavnických vrchoch.

## Iné projekty

## Externé odkazy
* 
* Fassait na www.mindat.org

Kategória:Minerálne odrody
Fe-dolomit-ankerit

[thumb|right|250px|Fe-dolomit-ankerit z osady [Magurka (Partizánska Ľupča)|Magurka v Nízkych Tatrách.]]
**Fe-dolomit-ankerit** je zmes ankeritu a dolomitu. Vyskytuje sa v podobe hrubokryštalických agregátov a žilných výplní (napr. na ložisku Magurka v Nízkych Tatrách). Na povrchu často zvetráva a sfarbuje sa limonitom do hneda.

## Výskyty na Slovensku
* Magurka
* Železnô
* Dúbrava

## Externé odkazy
* 

Kategória:Minerálne odrody
Ferberit

**Ferberit** je minerál kryštalizujúci v tetragonálnej sústave, chemicky wolfráman železnatý - FeWO4. Je to železnatý koncový člen rady ferberit - hübnerit.

## Charakteristika
Ferberit je čierny nepriehľadný minerál s polokovovým leskom a hnedočiernym vrypom. Vyskytuje sa vo forme tenkých tabuľkových, až čepeľovitých kryštálov.

## Vznik
Je to častý minerál vysokoteplotných hydrotermálnych roztokov, greisenov a granitových pegmatitov. Ako sprievodné minerály sa spolu s ferberitom vyskytujú scheelit, topás, markazit, pyrit, hematit a živce.

## Výskyt
Vyskytuje sa väčšinou na rudných žilách, buď vo forme samostatných kryštálov ak ryštalických drúz, alebo ako výplň dutín. Nakoľko je pomerne dobre odolný voči zvetrávaniu, vyskytuje sa tiež v náplavoch. 

## Lokality
Vyskytuje sa v Španielsku, Portugalsku, Anglicku, Peru. Väčšie kryštály sa nachádzajú v Nemecku, Francúzsku, USA (Colorado, Idaho, Nové Mexiko, Kalifornia), Číne, Ugande a Južnej Kórei.

### Slovensko
* Banská Štiavnica - mikroskopické nálezy v hydrotermálnych žilách
* Smolník (ložisko Spišská Baňa) - čierne kryštály do 1&nbsp;cm

## Ekonomický význam
V prípade väčších akumulácií sa ťaží ako ruda volfrámu.

## Pozri aj
* Zoznam minerálov

## Iné projekty

## Externé odkazy
* Ferberit na www.mindat.org

Kategória:Monoklinické minerály
Kategória:Oxidy a hydroxidy
Kategória:Bodová grupa 2/m
Kategória:Minerály železa
Kategória:Minerály volfrámu
Kategória:Minerály kyslíka
Kategória:Rudy
Kategória:Minerály s typovou lokalitou v Španielsku
Kategória:Eponymické termíny v geovedách
Ferrimolybdit

**Ferrimolybdit** je minerál kryštalizujúci v rombickej sústave, chemicky oktahydrát molybdénanu železitého - Fe2(MoO4)3·8H2O.

## Charakteristika
Vytvára vláknité alebo šupinkovité masy sírovožltej farby. Je dobre štiepateľný, lom ferimolybditu je nerovný, bez lesku.

## Vznik
Vzniká ako druhotný produkt pri rozklade molybdenitu. Vyskytuje sa v oxidačných zónach ložísk.

## Poznávanie
Veľmi zriedkavý, výrazné žlté sfarbenie.

## Výskyty na Slovensku
* Ochtiná

## Iné projekty

## Externé odkazy
* 
* Ferrimolybdit na www.mindat.org

Kategória:Rombické minerály
Kategória:Sulfáty, chromáty, molybdáty a wolframáty
Kategória:Bodová grupa mmm
Kategória:Bodová grupa mm2
Kategória:Minerály železa
Kategória:Minerály molybdénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Rusku
Fluorit

**Fluorit** alebo **kazivec** je minerál kryštalizujúci v kubickej sústave, chemicky fluorid vápenatý - CaF2.

## Charakteristika
Kryštály bývajú kockové, oktaedrické, často zdvojčatené. Môže mať aj celistvý alebo zrnitý habitus. Vyskytuje sa v mnohých farebných odtieňoch od bezfarebného, cez purpurový, zelený, fialový až po čierny. Je priehľadný až priesvitný minerál so skleným leskom. Vďaka dokonalej oktaedrickej štiepateľnosti vznikajú na rohoch kryštálov trojuholníkové plochy.

## Vznik
Vzniká na hydrotermálnych žilách a v okolí termálnych prameňov. Na Slovensku je vzácny, ale inde patrí medzi pomerne bežné minerály.

## Poznávanie
V ultrafialovom svetle silne fluoreskuje.

## Výskyty na Slovensku
* Banská Štiavnica
* Hnilec

## Ekonomický význam
Je to prakticky jediná surovina na získavanie fluóru.

## Pozri aj
* Zoznam minerálov

## Iné projekty

## Externé odkazy
* Fluorit na www.mindat.org

## Zdroj

Kategória:Kubické minerály
Kategória:Halogenidy (minerály)
Kategória:Bodová grupa m-3m
Kategória:Minerály vápnika
Kategória:Minerály fluóru
Kategória:Nerudy
Kategória:Polodrahokamy
Kategória:Minerály s typovou lokalitou v Česku
Kategória:Minerály s typovou lokalitou v Nemecku
Friedrichit

**Friedrichit** je minerál kryštalizujúci v rombickej sústave, chemicky komplexný sulfid (sulfosoľ) olova, medi a bizmutu - Pb5Cu5Bi7S18.

## Charakteristika
Je to zriedkavý minerál. Vyskytuje sa prevažne kusový, masívny spolu s kremeňom. Má sivobielu farbu, kovový lesk. Je to nepriehľadný minerál.

## Vznik
Vzniká na hydrotermálnych rudných žilách spolu s inými minerálmi bizmutu, olova a medi.

## Poznávanie
Charakteristická je jeho sivobiela farba, vyššia tvrdosť, spoluvýskyt s inými sírnymi soľami.

## Výskyty na Slovensku
* Vyšná Boca
* Bacúch

## Pozri aj
* Zoznam minerálov

## Iné projekty

## Externé odkazy
* 
* Friedrichit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mm2
Kategória:Minerály olova
Kategória:Minerály medi
Kategória:Minerály bizmutu
Kategória:Minerály síry
Kategória:Minerály s typovou lokalitou v Rakúsku
Kategória:Eponymické termíny v geovedách
Skupina granátu

náhľad|Granát - almandín v bridlici z vrchu Granatkogel v rakúskych Alpách
náhľad|vpravo|Zelený granát - uvarovit
**Skupina granátu** je označenie silikátových minerálov kryštalizujúcich v kubickej sústave všeobecného vzorca X3Y2(SiO4)3, kde:
* X - Ca, Mg, Mn<sup>2+</sup>, Fe<sup>2+</sup>
* Y - Al, Fe<sup>3+</sup>, Cr<sup>3+</sup>, V<sup>3+</sup>, Ti<sup>4+</sup>

Granáty vytvárajú rombododekaédrické alebo trapezoédrické kryštály. Vyskytujú sa však aj v podobe celistvých, zrnitých alebo kompaktných agregátov. Vyskytujú sa prevažne v premenených horninách (teploty nad 500&nbsp;°C), ale aj vo vyvretých horninách (v pegmatitoch, andezitoch).

## Minerály skupiny granátu
* Almandín - Fe2+3Al2(SiO4)3
* Andradit - Ca3Fe3+2(SiO4)3
* Calderit - (Mn2+,Ca)3(Fe3+,Al)2(SiO4)3
* Goldmanit - Ca3V3+2(SiO4)3
* Grosulár - Ca3Al2(SiO4)3
* Hibschit - Ca3Al2(SiO4)3−x(OH)4−x; kde x = 0,2-1,5
* Katoit - Ca3Al2(SiO4)3−x(OH)4−x; kde x = 1,5-3
* Kimzeyit - Ca3(Zr,Ti)2((Si,Al,Fe3+)O4)3
* Knorringit - Mg3Cr3+2(SiO4)3
* Majorit - Mg3(Fe2+,Si,Al)2(SiO4)3
* Morimotoit - Ca3Ti2((Si,Fe3+)O4)3
* Pyrop - Mg3Al2(SiO4)3
* Schorlomit - Ca3Ti2((Fe3+2,Si)O4)3
* Spessartin - Mn2+Al2(SiO4)3
* Uvarovit - Ca3Cr2(SiO4)3
## Iné projekty

## Externé odkazy
* 
* Skupina granátu na www.mindat.org
Galenit

**Galenit** je minerál kryštalizujúci v kubickej sústave, chemicky sulfid olovnatý - PbS.

## Charakteristika
Galenitové kryštály majú tvar kociek, oktaédrov alebo kubokaédrov. Tento hojný rudný minerál sa však vyskytuje aj vo forme zrnitej, vláknitej, prípadne vo forme zrnitej masy. Jeho farba aj vryp sú olovenosivé. je nepriehľadný a má kovový lesk.

## Vznik
Vzniká  na hydrotermálnych žilách pri prenikaní horúcich roztokov do vyšších vrstiev zemskej kôry. Môže sa vyskytovať spolu s ďalšími minerálmi, napríklad s kremeňom, kalcitom, chalkopyritom a sfaleritom.

## Poznávanie
Galenit sa rozpúšťa v kyseline chlorovodíkovej, pričom vzniká nepríjemne páchnúci sírovodík.

## Výskyty na Slovensku
Banská Štiavnica, Hodruša-Hámre, Ochtiná, Poniky, Pukanec, Zlatá Baňa.

## Ekonomický význam
Je to najvýznamnejšia ruda olova. Môže sa z neho získavať aj striebro. Kedysi sa používal v jednoduchých rádiách - v takzvaných "kryštálkach", ako usmerňovač.

## Pozri aj
* Zoznam minerálov

## Iné projekty

## Externé odkazy
* Galenit na www.mindat.org

Kategória:Kubické minerály
Kategória:Sulfidy a sulfosoli
Kategória:Bodová grupa m3m
Kategória:Minerály olova
Kategória:Minerály síry
Kategória:Polymetalické rudy
Kategória:Olovené rudy
Stredná odborná škola hotelových služieb a obchodu (Zvolen, Jabloňová 1351)

**Stredná odborná škola hotelových služieb a obchodu Zvolen** má bohatú minulosť. Jej korene sa spájajú s Učňovskou školou vo Zvolene, ktorá patrí medzi najstaršie školy nielen na Slovensku, ale i na území celého bývalého Uhorska. Prvé zmienky o učňoch vo Zvolene súvisia s prvými zmienkami o remeslách, t. j. v druhej polovici 15. storočia. Nachádza sa na Jabloňovej ulici s číslom 1351.

Dnes navštevuje Združenú strednú školu služieb vyše 980 žiakov v nasledovných odboroch:
***študijné odbory:**
**4-ročné štúdium. Študijný odbor končí maturitou a výučným listom, s možnosťou pokračovať na všetkých typoch VŠ.
***6444 4 čašník servírka
***6446 4 kozmetička
**5-ročné štúdium, ktoré končí maturitou. Absolvent má možnosť pokračovať v štúdiu na všetkých typoch VŠ. 
***6323 6 hotelová akadémia
**4-ročné štúdium, ktoré končí maturitou. Absolvent má možnosť pokračovať v štúdiu na všetkých typoch VŠ.
***8237 6 modelárstvo a návrhárstvo odevov 
***učebné odbory:**
**3-ročné štúdium. Všetky odbory končia záverečnými skúškami - výučným listom, ale je možnosť pokračovať v dvojročnom nadstavbovom štúdiu a ukončiť maturitou, čím absolvent získa úplné stredoškolské vzdelanie. 
***6460 2 predavač
***2964 2 cukrár
***6456 2 kaderník
***3152 2 krajčír 02 dámske odevy
***6445 2 kuchár
***6444 2 čašník, servírka
***nadstavbové štúdium:**
**2-ročné denné štúdium určené pre absolventov nematuritných učebných odborov, ktorí absolvovaním „nadstavby“ získajú maturitu. 
***3125 4 odevníctvo 
***6411 4 prevádzka obchodu 01 vnútorný obchod
***6421 4 spoločné stravovanie
***6426 4 vlasová kozmetika
***6403 4 podnikanie v remeslách a službách
***pomaturitné štúdium**
**2-ročné denné štúdium umožní všetkým záujemcom, ktorí už majú maturitu z niektorého študijného odboru, rozšíriť svoju kvalifikáciu v inom študijnom odbore, alebo získať špeciálne vedomosti v už absolvovanom odbore. 
***6323 6 hotelová akadémia

Budova školy sa nachádza v krásnom prostredí Borovej hory, kde vám celý Zvolen leží pod nohami. Teoretické vyučovanie je zabezpečované v škole, ktorá má 30 klasických učební a veľa špecializovaných odborných učební, ako napríklad učebne výpočtovej techniky, učebne zriadené špeciálne pre kaderníkov, kozmetičky a krajčírov, jazykové triedy, kuchynku, učebňu pre budúcich čašníkov, recepciu pre hotelierov, dve učebne strojopisu, učebňu Fiktívnej firmy, klubovňu, prednáškové miestnosti. Súčasťou školy je veľký športový areál, dve telocvične a fitnes centrum. 

V blízkosti školy sa nachádza aj Domov mládeže, ktorý poskytuje ubytovanie pre žiakov. 

Stravovanie je zabezpečené v školskej jedálni a škola má aj perfektne zásobený školský bufet. 
Škola zabezpečuje komplexnú výuku žiakov, je vlastníkom prevádzok, kde sa zabezpečuje odborný výcvik žiakov. Všetky prevádzky sú moderne a nadštandardne vybavené a sú prístupné pre verejnosť za výhodné ceny s kvalitnými službami. Študenti majú vytvorené príjemné pracovné prostredie.

## Externé odkazy
web stránka SOŠ hotelových služieb a obchodu Zvolen

Kategória:Školy vo Zvolene
Kategória:Stredné odborné školy na Slovensku
Gersdorffit

**Gersdorffit** je minerál kryštalizujúci v kubickej sústave, chemicky sulfid niklu a arzénu - NiAsS.

## Charakteristika
Gersdorffit sa vyskytuje zrnitý, kusový, vtrúsený alebo vo forme hrubolupenitých agregátov. Je to striebrobiely, oceľovosivý minerál s výrazným kovovým leskom. Je nepriehľadný.

## Vznik
Vzniká na hydrotermálnych žilách v asociácii so sulfidmi, sideritom, kremeňom a inými Ni - Co minerálmi.

## Výskyty na Slovensku
* Dobšiná
* Gelnica
* Jasenie
* Ľubietová (ložisko Svätodušná)
* Nižná Slaná
* Prakovce
* Rožňava
* Rudňany

## Pozri aj
* Zoznam minerálov

## Iné projekty

## Externé odkazy
* 
* Gersdorrfit na www.mindat.org

Kategória:Kubické minerály
Kategória:Sulfidy a sulfosoli
Kategória:Bodová grupa 23
Kategória:Minerály niklu
Kategória:Minerály arzénu
Kategória:Minerály síry
Kategória:Minerály s typovou lokalitou v Rakúsku
Kategória:Eponymické termíny v geovedách
Glaukonit

**Glaukonit** je zložitý zásaditý hlinitokremičitan sodíka, draslíka a železa – (K, Na)(Fe+3,Al, Mg)2(Si, Al)4O10(OH)2 kryštalizujúci v monoklinickej sústave. Aj keď je názov akceptovaný IMA, ide o minerálnu skupinu dioktaédrických sľúd, nie o samostatný minerálny druh. Je totožný so seladonitom.

## Charakteristika
Glaukonit vytvára drobné lištovité kryštály no vyskytuje sa prevažne v podobe nezreteľných guľovitých zrniek. Väčšinou má matnú zelenú farbu. Môže byť aj žltkastozelený alebo modrozelený. Je to priesvitný až nepriehľadný minerál s matným alebo skleným leskom.

## Vznik
Tvorí sa v morských sedimentárnych súvrstviach v mierne redukčných podmienkach pri pomalej sedimentácii. Zvyčajne na plytkom morskom šelfe. V malej miere môže vznikať aj hydrotermálne.

## Poznávanie
Glaukonit uvoľňuje pri zohrievaní vodu.

## Výskyty na Slovensku
Zriedkavo vo vápencoch ako zelenkastá prímes (jadrové pohoria).

## Pozri aj
* Zoznam minerálov

## Iné projekty

## Externé odkazy
* 
* Glaukonit na www.mindat.org

Kategória:Sľudy
Goethit

**Goethit** je minerál kryštalizujúci v rombickej sústave, chemicky oxo-hydroxid železitý - FeO(OH).

## Charakteristika
Tento minerál sa najčastejšie vyskytuje v podobe vertikálne ryhovaných prizmatických kryštálov, častejšie však máva celistvý, hroznovitý alebo zemitý habitus. Má hnedočiernu alebo červenkastú až žltkastú farbu, oranžový až hnedastý vryp. Goethit je nepriehľadný. Na kryštálových plochách má diamantový lesk, inak je matný. 

## Vznik
Vzniká oxidáciou rúd bohatých na železo.

## Poznávanie
Goethit prejavuje po zohriatí oxidačné vlastnosti.

## Výskyty na Slovensku
* Slovenské rudohorie
V zvislých krasových jaskyniach (priepasťach) Slovenského krasu, najčastejšie v rôznych výklenkoch stien, sa relatívne hojne vyskytujú sférické útvary goethitu centimetrového rádu (bežne 2-3 cm). Podľa niektorých teórií vznikli v období humídnej (teplejšej, vlhšej) klímy v pôde, resp. v kôrach zvetrávania za účasti vody, humínových kyselín a pravdepodobne aj rôznych mikroorganizmov. V jaskyniach sa ocitli sekundárne, pravdepodobne splavením.

## Pozri aj
* Zoznam minerálov

## Iné projekty

## Externé odkazy
* 
* Goethit na www.mindat.org

Kategória:Rombické minerály
Kategória:Oxidy a hydroxidy
Kategória:Bodová grupa mmm
Kategória:Minerály železa
Kategória:Minerály kyslíka
Kategória:Minerály vodíka
Kategória:Železné rudy
Kategória:Minerály s typovou lokalitou v Nemecku
Kategória:Eponymické termíny v geovedách
Hurban

**Hurban** môže byť

* Jozef Miloslav Hurban, slovenský dejateľ
* Jozef Hurban, poslanec SDKÚ
* Vladimír Hurban Vladimírov, slovenský spisovateľ
* Vladimír Hurban, slovenský spisovateľ a diplomat, syn Vajanského
* Svetozár Hurban-Vajanský, slovenský spisovateľ
* názov pancierového vlaku, ktorý bojoval v SNP, pozri pancierový vlak Hurban
* nátov partizánskeho oddielu, ktorý bojoval v SNP, pozri Hurban (partizánsky oddiel)
* planétka s č. 3730 objavená Milanom Antalom, pozri 3730 Hurban

## Pozri aj
* Hurbanova
* Hurbanovo
Emanuel Lehocký

**Emanuel Lehocký** (* 4. január 1876, Osuské – † 24. september 1930, Bratislava) bol slovenský sociálnodemokratický politik. Bol jedným zo signatárov Martinskej deklarácie.

## Profesionálna kariéra
Narodil sa v rodine remeselníka Jozefa Lehockého a jeho manželky Anny Lacóovej. Vyučil sa za krajčíra a v roku 1892 odišiel pracovať do Budapešti. V roku 1896 sa vrátil na Slovensko. V roku 1902 sa stal úradníkom nemocenskej pokladnice v Bratislave. Po vzniku ČSR bol členom revolučného Národného zhromaždenia a pracoval ako referent sociálnej spravodlivosti na Ministerstve s plnou mocou pre správu Slovenska. Pôsobil aj ako riaditeľ Robotníckej sociálnej poisťovne a riaditeľ Okresnej nemocenskej poisťovne v Bratislave. 

## Politická kariéra
Počas pobytu v Budapešti vstúpil do do Sociálnodemokratickej strany Uhorska. Po jeho návrate na Slovensko bola v roku 1905 založená Slovenská sociálnodemokratická strana. Emanuel Lehocký bol zvolený za predsedu Výkonného výboru strany. Po nútenom začlenení ústrednej SSDS do Sociálnodemokratickej strany Uhorska bol až do roku 1918 na čele Slovenského výkonného výboru.

Emanuel Lehocký sa podieľal na príprave Deklarácie slovenského národa, ktorá bola vyhlásená 30. októbra 1918 v Martine a bol zvolený za člena Výkonného výboru Slovenskej národnej rady. Po martinskom zhromaždení pripravoval zjazd  SSDS, ktorý sa zišiel 25. decembra 1918 v Liptovskom Mikuláši a bola na ňom prijatá deklarácia vernosti Československej republike. Bezprostredne po skončení zjazdu odcestoval spolu s ďalšími 23 delegátmi na XII. zjazd sociálnej demokracie do Prahy. Na tomto zjazde, ktorý sa uskutočnil v decembri 1918 sa zlúčila slovenská a česká sociálna demokracia do jednotnej Československej sociálnodemokratickej strany robotníckej. Emanuel Lehocký sa stal členom jej Ústredného výboru a predsedom Slovenského výkonného výboru. V rokoch 1920 až 1925 vykonával funkciu senátora Národného zhromaždenia.

## Novinárska činnosť
Emanuel Lehocký sa zaslúžil o založenie Slovenských robotníckych novín, ktoré vyšli s finančným prispením českých sociálnych demokratov vo Viedni prvýkrát 1. októbra 1904 ako mesačník. V roku 1906 založil aj druhý mesačník Napred, ktorý sa objavoval vždy medzi dvoma číslami Slovenských robotníckych novín. Obidva mesačníky zanikli roku v 1909, keď namiesto nich začal vychádzať týždenník Robotnícke noviny. Pre svoju novinársku činnosť bol Lehocký niekoľkokrát policajne prenasledovaný a v roku 1907 bol odsúdený na dva mesiace väzenia a pokutu 600 korún.
 
Emanuel Lehocký je pochovaný na Ondrejskom cintoríne v Bratislave. Martin Rázus o ňom v roku 1934 napísal, že „nebol ani o mak menším národovcom, než ktorýkoľvek z našich najprvších“.

## Externé odkazy
* Záznam o narodení a krste v matrike riadok 1
* Emanuel Lehocký na stránke SDSS 

Kategória:Slovenskí politici
Kategória:Signatári Martinskej deklarácie
Kategória:Osobnosti z Osuského
Kategória:Slovenskí novinári
Kategória:Poslanci česko-slovenského Národného zhromaždenia
Kategória:Politici ČSSD
Kategória:Pochovaní na Ondrejskom cintoríne
Kategória:Členovia Krajinského zastupiteľstva Slovenskej krajiny
Lepidokrokit

**Lepidokrokit** je minerál kryštalizujúci v rombickej sústave, chemicky hydroxid-oxid železitý – γ-FeO(OH).

## Charakteristika
Tento minerál môže vytvárať polokovové tenké tabuľkovité krystály, častejšie sa však vyskytuje v celistvej alebo vláknitej podobe. Má tmavočervenú až hnedočervenú farbu a oranžový vryp. Je to priehľadný minerál s polokovovým leskom.

## Vznik
Vzniká ako sekundárny minerál spolu s goethitom a ďalšími minerálmi tohto typu.

## Poznávanie
Lepidokrokit nadobúda po zahriatí výrazné magnetické vlastnosti. Veľmi pomaly sa rozpúšťa v kyseline chlorovodíkovej a pomerne rýchlo v kyseline dusičnej.

## Výskyty na Slovensku
* Betliar
* Krásnohorské Podhradie
* Smolník
* Závadka
* Zlatá Baňa

## Pozri aj
* Zoznam minerálov

## Iné projekty

## Externé odkazy
* 
* Lepidokrokit na www.mindat.org

Kategória:Rombické minerály
Kategória:Oxidy a hydroxidy
Kategória:Bodová grupa mmm
Kategória:Minerály železa
Kategória:Minerály kyslíka
Kategória:Minerály vodíka
Kategória:Železné rudy
Libethenit

**Libethenit** je minerál kryštalizujúci v rombickej sústave, chemicky hydroxyfosforečnan meďnatý - Cu2(PO4)(OH). Patrí do skupiny olivenitu. Je najznámejší zo slovenských typových minerálov.

Prvýkrát bol opísaný v Ľubietovej (nem. názov *Libethen*) pri Banskej Bystrici, podľa čoho dostal aj meno. Minerál pomenoval v roku 1823 August Breithaupt. Prvá zmienka o ňom pochádza z roku 1817 od Kristiana Andreja Zipsera, na základe nálezu banského radcu Rössnera v starej opustenej bani na meď z Ľubietovej. V roku 1953 bol v Mexiku, na lokalite Chino opísaný chinoit, ako nový minerál, avšak neskôr sa potvrdila jeho zhodnosť s libethenitom.

## Charakteristika
Libethenit sa vyskytuje najčastejšie v podobe drobných izolovaných trávovozelených až čiernozelených kryštálov do 1 mm, zriedkavo 2 až 3 mm. Tvorí aj drúzy, kryštalické agregáty, či kôry. Býva však aj obličkovitý, guľovitý, radiálnolúčovitý, vláknitý alebo celistvý. Je to priesvitný minerál so skleným alebo mastným leskom. Vyskytuje sa pomerne často, najmä v hornej časti háld na ložisku Podlipa a nachádza sa zvyčajne na puklinách a na povrchu hornín, alebo na korodovanom kremeni. Vystupuje v paragenéze s limonitom a sekundárnymi minerálmi medi, najčastejšie býva potiahnutý povlakmi malachitu, alebo pseudomalachitu. Idiomorfne vyvinuté dypiramidálne kryštály majú tvary {110}, {101}, niekedy krátkostĺpčekovité, zakončené tvarmi {110}, {011}, {111}.

## Vznik
Vzniká ako sekundárny minerál v oxidačnej zóne medených ložísk. 

## Poznávanie
Na rozdiel od podobného malachitu sa ťažko rozpúšťa v kyseline chlorovodíkovej. Väčšinou sa vyskytuje v podobe drobných kryštálikov, len zriedka nad 1 mm.

## Výskyty na Slovensku
* Ľubietová pri Banskej Bystrici, Veporské vrchy

## Galéria

Súbor:Libethenite-Zapatalite-185529.jpg|Miguel Vacas Mine, Pardais, Vila Viçosa, Évora District, Portugalsko
Súbor:Libethenite-tuc1033a.jpg|Kambove, Katanga (Shaba), Konžská Demokratická Republika
Súbor:Libethenit-Libethenite-Stevko.jpg|libethenit (2 mm) z typovej lokality Podlipa, Ľubietová, Slovensko


## Referencie

## Pozri aj
* Zoznam minerálov

## Iné projekty

## Externé odkazy
* 
* Libethenit na www.mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály medi
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska
Limonit

[thumb|right|300px|Limonit z lokality Piesky v [Starohorské vrchy|Starohorských vrchoch.]]
**Limonit** je zmes hydratovaných minerálov železa (prevažne goethitu, lepidokroitu, hematitu, maghemitu a jarositu) s približným chemickým vzorcom Fe2O3.nH2O). Známy je aj ako **hnedeľ**, obsahuje až 50&nbsp;% železa a prímes fosforu.

## Charakteristika
Limonit je amorfný, to znamená, že nevytvára kryštály. Vyskytuje sa celistvý, v podobe konkrécií ale aj v podobe hroznovitých a lúčovitých agregátov s lúčovitou vláknitou štruktúrou. Často vytvára pseudomorfózy po pyrite a iných mineráloch. Má žltohnedú, žltú, hnedú až takmer čiernu farbu a žltohnedý vryp. Je nepriehľadný s polokovovým, hodvábnym alebo matným leskom. 

## Vznik
Vzniká v oxidačných zónach rúd železa, príp. vo vodnom prostredí a nájsť ho možno aj v rašeliniskách. Vyskytuje sa aj v mnohých horninách ako produkt rozkladu pyritu, hematitu a iných Fe-minerálov.

## Poznávanie
Limonit uvoľňuje pri zahrievaní v banke vodu. Veľmi pomaly sa rozpúšťa v kyselinách.

## Výskyty na Slovensku
Hronec (pri: Brezno, okres Brezno), Krásnohorské Podhradie (pri: Rožňava, okres Rožňava), Medzev (ložisko Baňa Lucia, pri: Košice, okres Košice-okolie), Rožňava (okres Rožňava), Rudňany (okres Spišská Nová Ves), Sirk (ložisko Železník, pri: Jelšava, okres Rožňava), Tri vody (Ľubietová, pri: Banská Bystrica, okres Banská Bystrica).

## Externé odkazy
* 
* www.mindat.org - limonit na mineralogickej databáze 

## Iné projekty
.

Kategória:Neuznané minerály
Kategória:Železné rudy
Kategória:Hnedé pigmenty
Valachiho svedectvo

***Valachiho svedectvo*** je film režiséra Terence Younga v hlavnej úlohe s Charlesom Bronsonom ako Joem Valachim. Film vychádza zo skutočných udalostí, je adaptáciou knihy The Valachi Papers.

## Externé odkazy
* 
* 

Kategória:Francúzske filmy
Kategória:Talianske filmy
Kategória:Filmy podľa knihy
Kategória:Filmy z 1972
Kategória:Filmy podľa názvu
Löllingit

**Löllingit** je minerál kryštalizujúci v rombickej sústave, chemicky arzenid železa – FeAs2.

## Charakteristika
Vyskytuje sa kusový, zrnitý, hľuznatý, vláknitý alebo vytvára krátkostĺpcovité, ihlicovité či steblovité agregáty. Farbu má kovovosivú až cínovobielu. Je to nepriehľadný minerál s kovovým leskom. 

## Vznik
Vzniká na hydrotermálnych žilách spolu s Ni-Co rudami v asociácii s pyrotínom, kobaltínom, gersdorffitom ai.

## Poznávanie
Charakteristická je jeho pomerne vysoká tvrdosť a farba.

## Výskyty na Slovensku
Dobšiná (pri Rožňave, Slovenské rudohorie), Hnilec (Slovenské rudohorie), Pezinok (pri Bratislave, Malé Karpaty).

## Pozri aj
* Zoznam minerálov

## Iné projekty

## Externé odkazy
* 
* Löllingit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mmm
Kategória:Minerály železa
Kategória:Minerály arzénu
Langit

**Langit** je minerál kryštalizujúci v monoklinickej sústave, chemicky hydratovaný zásaditý síran meďnatý - Cu4SO4(OH)6·2H2O.

## Charakteristika
Tento minerál vytvára krátkoprizmatické, tabuľkovité kryštály, lupenité, vláknité agregáty, krustovité povlaky. Má zelenkastomodrú až modrú farbu a modrozelený vryp. Lesk langitu je sklený. Je priesvitný.

## Vznik
Tvorí sa vo zvetraných alebo zoxidovaných častiach medených a zinkových žíl spolu s medenými minerálmi. Prvýkrát bol opísaný vo Veľkej Británii, grófstve Cornwall v medenej bani "Fowey Consols" v St Austell.

## Poznávanie
Je mäkký, takmer práškovitý, vytvára často recentné povlaky.

## Výskyty na Slovensku
Na Slovensku sú známe výskyty pri osadách Piesky a Richtárová v okolí Španej Doliny (okres Banská Bystrica).

## Pozri aj
* Zoznam minerálov

## Iné projekty

## Externé odkazy
* 
* Langit na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa m
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Eponymické termíny v geovedách
Laumontit

**Laumontit** je minerál kryštalizujúci v monoklinickej sústave, chemicky hydratovaný kremičitan hlinito-vápenatý - CaAl2Si4O12·4H2O. Patrí do skupiny zeolitov.

## Charakteristika
Tento zeolitový minerál vytvára prizmatické kryštály, no môže mať aj celistvý, vláknitý, stĺpcovitý alebo lúčovitý habitus. Býva biely, sivý, hnedastý, ružový alebo žltkastý; vryp má bezfarebný. Je priehľadný až nepriehľadný a vyznačuje sa skleným až perleťovým leskom.

## Vznik
Tvorí sa v dutinách čadičov a iných výlevných hornín.

## Poznávanie
Laumontit sa rozpúšťa v kyseline chlorovodíkovej, pričom rôsolovatie.

## Výskyty na Slovensku
Banská Štiavnica (na svahoch vrchu Paradajs smerom k Štefultovu a Vindšachte v puklinách andezitov drobné kryštáliky), Sklené Teplice (pri: Žiar nad Hronom), Šiatorská Bukovinka (pri: Fiľakovo, Lučenec).

## Pozri aj
* Zoznam minerálov

## Iné projekty

## Externé odkazy
* 
* Laumontit na www.mindat.org

Kategória:Monoklinické minerály
Kategória:Tektosilikáty
Kategória:Bodová grupa 2/m
Kategória:Minerály vápnika
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Zeolity
Kategória:Eponymické termíny v geovedách
Malachit

**Malachit** je minerál, chemicky zásaditý dihydroxid-uhličitan meďnatý - Cu2CO3(OH)2.

## Charakteristika
Tento minerál vytvára len zriedkavo ihlicovité alebo prizmatické kryštály, väčšinou sa vyskytuje vo forme nátekov prípadne máva obličkovitý habitus s vláknitou vrstevnatou štruktúrou. Veľmi často tiež vytvára povlaky. Tento minerál má sýtozelenú farbu a bledozelený vryp. Býva priehľadný až nepriehľadný a jeho kryštálové plochy sa vyznačujú skleným až diamantovým leskom. Vláknité agregáty majú hodvábny lesk.

## Vznik
Vzniká vo zvetraných a oxidačných častiach medených ložísk, často aj s inými sekundárnymi minerálmi, napr. s azuritom.

## Poznávanie
Malachit sa so šumením rozpúšťa v zriedenej kyseline chlorovodíkovej.

## Výskyty na Slovensku
Ľubietová, Medzev (Luciabaňaložisko), Mníšek nad Hnilcom, Poniky (Farbišteložisko), Špania Dolina.Helcmanovce 

## Externé odkazy
* 
* www.mindat.orgmalachit na mineralogickej databáze 

## Pozri aj
* Zoznam minerálov

## Iné projekty
.

Kategória:Monoklinické minerály
Kategória:Nitráty, karbonáty a boráty
Kategória:Bodová grupa 2/m
Kategória:Minerály medi
Kategória:Minerály uhlíka
Kategória:Minerály kyslíka
Kategória:Minerály vodíka
Kategória:Polodrahokamy
Kategória:Zelené pigmenty
Manganokalcit

[thumb|right|250px|Manganoklacit z [Banská Štiavnica|Banskej Štiavnice.]]
**Manganokalcit** ((Mn,Ca)CO3) je odroda kalcitu so zvýšeným obsahom Mn. Manganokalcit je podobný rodochrozitu. Vytvára klencové, zakrivené kryštály, niekedy guľovité a hroznovité agregáty, vyskytuje sa aj kusový. Farba manganokalcitu je od ružovej cez žltkastú až po takmer bielu. Manganokalcit sa so šumením rozpúšťa v teplej kyseline chlorovodíkovej.

Prvýkrát bol zaznamenaný v Banskej Štiavnici. Manganokalcit sa vyskytuje po celom svete, najmä v Jaskyni mečov, Naica, Chihuahua, Mexiko a v Bulharsku.

Vzniká na hydrotermálnych žilách, v sedimentárnych a premenených mangánových ložiskách.

## Výskyty na Slovensku
* Banská Štiavnica

## Referencie


## Externé odkazy
* 
* Manganokalcit na www.mindat.org

## Zdroj

Kategória:Minerálne odrody
Kategória:Minerály mangánu
Kategória:Mangánaté zlúčeniny
Markazit

**Markazit** je minerál kryštalizujúci v rombickej sústave, chemicky disulfid železnatý - FeS2.

## Charakteristika
Markazit vytvára kryštály mnohorakých tvarov, vrátane tabuľkovitého a pyramidálneho. Tieto kryštály majú väčšinou zaoblené plochy. Zdvojčatením z nich vznikajú kopijovité alebo hrebeňovité agregáty. Môže však mať celistvý, nátekovitý alebo obličkovitý habitus. Vnútorná stavba markazitových hľúz je lúčovitá. V porovnaní s pyritom je jeho farba bledšia, na vzduchu tmavne. Vryp má zelenočierny. Je to nepriehľadný minerál s kovovým leskom.

## Vznik
Vzniká v usadených horninách, z hydrotermálnych roztokov na rudných žilách, častý je výskyt hľúz aj pekne vyvinutých kryštálov v uhlí.

## Poznávanie
Markazit sa na vzduchu pomerne rýchlo rozkladá, čím sa líši od pyritu, ktorý je aj napriek rovnakému chemickému zloženiu stálejší. Slabo sa rozpúšťa v kyseline dusičnej.

## Výskyty na Slovensku
Banská Štiavnica (Štiavnické vrchy), Prievidza, Handlová, Ortúty (Kremnické vrchy, pri Banskej Bystrici) a viacero drobných hydrotermálnych výskytov.

## Pozri aj
* Zoznam minerálov

## Iné projekty

## Externé odkazy
* 
* Markazit na www.mindat.org

Kategória:Rombické minerály
Kategória:Sulfidy a sulfosoli
Kategória:Bodová grupa mmm
Kategória:Minerály železa
Kategória:Minerály síry
Kategória:Rudy
Kuprit

**Kuprit** je minerál kryštalizujúci v kubickej sústave, chemicky oxid meďný - Cu2O.

## Charakteristika
Kuprit vytvára oktaedrické až dodekaedrické kryštály, niekedy zdvojčatené. Vyskytuje sa aj v celistvej, zrnitej alebo kompaktnej podobe. Má červenú farbu a hnedočervený vryp. Patrí k priesvitným a polopriesvitným minerálom, na vzduchu oxiduje a priesvitnosť stráca. Má diamantový alebo polokovový lesk.

## Vznik
Vzniká v oxidačných častiach medených ložísk, vyskytuje sa spolu s meďou, malachitom, azuritom a inými minerálmi.

## Poznávanie
Rozpúšťa sa v kyseline dusičnej aj iných kyselinách, je taviteľný a plameň sfarbuje do zelena.

## Výskyty na Slovensku
Dobšiná, Gelnica, Ľubietová, Medzev (ložisko Hummel), Novoveská Huta (pri Spišskej Novej Vsi), Rožňava, Rudník, Smolník, Špania Dolina.

## Pozri aj
* Zoznam minerálov

## Iné projekty

## Externé odkazy
* Kuprit na www.mindat.org
* 

Kategória:Kubické minerály
Kategória:Oxidy a hydroxidy
Kategória:Bodová grupa -43m
Kategória:Minerály medi
Kategória:Minerály kyslíka
Kategória:Medené rudy
Marmarošský diamant

[thumb|right|Marmarošský diamant z [Uliča.]]

**Marmarošský diamant** (SiO2) je minerál, idiomorfná, čistá, priehľadná odroda kremeňa, presnejšie krištáľu. Vyskytuje sa samostatne (príp. s kalcitom, alebo žilným kremeňom) v puklinách hornín paleogénu vonkajších Karpát, kde vznikol kryštalizáciou z hydrotermálnych roztokov.

## Charakteristika
Kryštálový habitus marmarošských diamantov predstavuje kombináciu hexagonálnych priziem, romboédrov a trigonálnych pyramíd. Dipyramidálne krištáľové kremene prejavujú výbornú reflexiu, ktorá spôsobuje ich makroskopickú podobnosť s pravými diamantami. To spôsobilo jeho názov „marmarošské diamanty“. Veľmi charakteristický rys Marmarošských diamantov je prítomnosť fluidných inklúzií. Inklúzie obsahujú rôzne bitúmeny, iné minerály (smithsonit) či plynné uzavreniny (napr. metán).

## Výskyt
náhľad|vpravo
Typová lokalita tejto variety je severné Rumunsko, oblasť Marmaroš. Marmarošský diamant sa vyskytuje po celom karpatskom oblúku: na Slovensku, v Poľsku (Lapsze Nizne, Podhale, Rabka), na Ukrajine (v okolí: Kobyletska Poljana, Rakhiv, Pidpolozzya. Nižnije Vorota, Mižgirja Volovets´ a Bychkiv)a v Rumunsku (Ojdula Oituz a Bocicoiu Mare). Marmarošský diamant sa vyskytuje vo flyšových sedimentoch (Ulič, Dara), vápencoch (Borinka), mramore (Carrara), dolomitoch (Herkimer). Dnes sú vo svete známe najmä pod názvom herkimerské diamanty, podľa lokality Herkimer v USA. Kremenné “diamanty” boli nájdené na mnohých miestach na svete. Kryštály obojstranne ukončeného kremeňa boli pomenované podľa miesta, kde boli nájdené. Krajiny, v ktorých sa nachádza tento typ kremeňa majú na “diamanty” samostatné pomenovania, napr.: 
*České diamanty (Böhmische Diamanten) – Rakúsko
*Cape May diamanty – Maine, USA
*carrarské diamanty – Taliansko
*Diamanty zo San Isidro – Španielsko
*Lake County diamanty – Kalifornia, USA
*Herkimerský diamanty – štát New York, USA
*Mirabeauské diamanty – Francúzsko
*Schaumburgské diamanty (Schaumburger Diamanten) – Nemecko
*Stolbergské diamanty (Stolberger Diamanten) – Nemecko

### Výskyty na Slovensku

Sú známe z paleogénnych hornín Vonkajších Karpát v Starinej, Uliči a Veľkom Lipníku ale inde napr. v Borinke.

## Využitie
Krištále sa využívajú v šperkárstve. Ich hodnota je variabilná. Závisí od čistoty, a morfológie daného jedinca, ale pokiaľ jedinec obsahuje vhodné inklúzie a estetické zrasty jeho hodnota môže byť 5-krát väčšia ako jedinca tej istej veľkosti, úplne čistého a neporušeného.

## Zdroje
* 

Kategória:Odrody kremeňa
Meď (minerál)

**Meď** je minerál kryštalizujúci v kubickej sústave, chemicky takmer čistá meď - Cu.

## Charakteristika
Vyskytuje sa zvyčajne vo forme plieškov, kríčkov, alebo býva celistvý. Niekedy máva drôtikovitý habitus. Na povrchu je hnedočervená, na čerstvom lome ružovočervená, medenočervená. Vryp je medenočervený. Je to nepriehľadný minerál s kovovým leskom.

## Vznik
Vzniká druhotne v oxidačnej časti niektorých medených ložísk spolu s kupritom, malachitom a inými sekundárnymi minerálmi.

## Poznávanie
Je mäkká, ohybná, taviteľná a kujná.

## Výskyty na Slovensku
* Nandraž (Slovenské rudohorie), vo forme kríčkov a plieškov ako druhotný minerál
* Ľubietová (pri Banskej Bystrici)

## Pozri aj
* Zoznam minerálov

## Iné projekty

## Externé odkazy
* 
* Meď na www.mindat.org

Kategória:Kubické minerály
Kategória:Prvky
Kategória:Bodová grupa -43m
Kategória:Minerály medi
Kategória:Medené rudy
Molybdenit

**Molybdenit** je minerál kryštalizujúci v hexagonálnej sústave, chemicky sulfid molybdeničitý - MoS2.

## Charakteristika
Molybdenit vytvára tabuľkovité kryštáliky, častejšie sa vyskytuje v podobe šupiniek či zrniek. Má sivú farbu aj svetlosivý vryp. Je to nepriehľadný minerál so skleným leskom. 

## Vznik
Vzniká v granitických (žulových) horninách, zriedkavejšie na hydrotermálnych žilách.

## Poznávanie
Na dotyk je molybdenit mastný.

## Výskyty na Slovensku
* Kokava nad Rimavicou
* Malé Železné (Nízke Tatry, pri Partizánskej Ľupči)

## Pozri aj
* Zoznam minerálov

## Iné projekty

## Externé odkazy
* 
* Molybdenit na www.mindat.org

Kategória:Hexagonálne minerály
Kategória:Sulfidy a sulfosoli
Kategória:Bodová grupa 6/mmm
Kategória:Minerály molybdénu
Kategória:Minerály síry
Kategória:Molybdénové rudy
Kategória:Mazivá
Montmorillonit

**Montmorillonit** je minerál kryštalizujúci v monoklinickej sústave, chemicky hydratovaný zásaditý kremičitan sodíka, vápnika, horčíka a hliníka - (Na,Ca)0,3(Al,Mg)2Si4O10(OH)2·nH2O. Patrí do skupiny smektitu (ílových minerálov).

## Charakteristika
Montmorillonit sa vyskytuje v kompaktnej podobe, kusový, zrnitý alebo drobivý. Má bielu, sivobielu, žltkastú alebo hnedastú farbu. Vryp montmorillonitu je biely. Kusový montmorillonit je nepriehľadný minerál s matným leskom. Na dotyk býva takmer mastný. Pre jeho schopnosť pohlcovať rádioaktivitu sa používa pri skladovaní rádioaktívneho odpadu.

## Vznik
Vzniká hlavne v íloch, sopečných tufoch. Je hlavnou súčasťou tzv. bentonitových ílov.

## Poznávanie
Montmorillonit má schopnosť až niekoľkonásobne zväčšiť svoj objem prijímaním vody do svojej štruktúry.

## Výskyty na Slovensku
* Kuzmice (okres Trebišov)
* Lastovce (okres Trebišov)
* Nižná Kamenica (pri Košiciach)
* Nižný Žipov (okres Trebišov)
* Podhoroď (okres Sobrance)
* Slaská (okres Žiar nad Hronom)
* Stará Kremnička (ložisko pri Jelšovom potoku, okres Žiar nad Hronom)
* Malachovská dolina (okres Banská Bystrica)
* Fintice (okres Prešov)

## Pozri aj
* Zoznam minerálov

## Iné projekty

## Externé odkazy
* 
* Montmorillonit na www.mindat.org

Kategória:Monoklinické minerály
Kategória:Fylosilikáty
Kategória:Bodová grupa 2/m
Kategória:Minerály sodíka
Kategória:Minerály vápnika
Kategória:Minerály hliníka
Kategória:Minerály horčíka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Skupina smektitu
Kategória:Nerudy
Kategória:Íly
Peter Minuit

[thumb|Guvernér Minuit kupuje ostrov [Manhattan]]
**Peter Minuit** (* medzi 1585 -  1594, Wesel, (v súčasnosti Nemecko) – † 5. august 1638, Svätý Krištof, Svätý Krištof a Nevis) bol od roku 1626 do 1633 guvernérom holandskej kolónie v Severnej Amerike nazývanej Nové Holandsko (*Nieuw Nederland*). Peter Minuit je známy ako kupec ostrova Manhattan zastupujúci Holandskú západoindickú spoločnosť (*Dutch West India Company*) za 24 dolárov v korálkach a čačkách od pôvodných indiánskych obyvateľov 24. mája 1626.

## Iné projekty

Kategória:Narodenia v 16. storočí
Kategória:Úmrtia v 1638
Kategória:Dejiny Holandska
Kategória:Dejiny USA